open-index/open-wikipedia-markdown huggingface dataset:
Մեյթհեյ

**Մեյթհեյ** կամ **մանիպուրի**, հիմնականում Հնդկաստանի Մանիպուր նահանգում  ապրող ժողովուրդ։ Ապրում են նաև Բանգլադեշում և Մյանմայում։ Խոսում են սինոտիբեթյան լեզվաընտանիքի Տիբեթա-Բիրմանական լենթաընտանիքի մանիպուրի լեզվով։ Մանիպուրիի մոտ 60 %-ը դավանանքով Հինդուիստ են, մնացածը Քրիստոնյա, հին անիմիստիկ հավատքների հետևորդներ և մուսուլմաններ։

## Զբաղվածություն
Զբաղվում են հողագոծությամբ, մշակում են բրինձ, շաքարեղեգ,  մրգեր։ Զբաղվում են մետաքսագործությամբ, անասնաբուծությամբ՝ ձիաբուծությամբ, խոզաբուծությամբ։ Արդյունաբերությունը հիմնականում մետաքսագործական գործարաններն են։ Զարգացած են արհեստները՝ մանագործությունը, բրուտագործությունը, ծղոտից, բամբուկից, խոտերից գործում են տարբեր իրեր։ Բենգալական գրի հիման վրա ունեն սեփական գրականություն և հարուստ բանահյուսություն։ Հայտնի մանիպուրիի պարարվեստը։

## Թվաքանակ
Մանիպուրիները յոթ կլան ունեն, իրենց պատմությունը սկսվում է 30 թվականից։ Ավանդաբար հավատում են, որ իրենց կլաններից մեկի նախահայրը վիշապ է եղել։ Թվականակը Հնդկաստանում 1240000 մարդ է, իսկ ըստ բնակության բոլոր երկրների 1996 թվականի տվյալներով 1648000։

## Հայտնի անձինք
Մեյթհեյ է Այրոմ Չանու Շարմիլան, որը հայտնի է իր 16 տարի տևած բողոքի հացադուլով։

## Գրականություն
* Народы Южной Азии, М., 1963.
* Kshetrimayum, Otojit. (2014). *Ritual, Politics and Power in North East India: Contexualising the Lai Haraoba of Manipur*. New Delhi: Ruby Press & Co.
* Singh, Saikhom Gopal. (2014). *The Meeteis of Manipur: A Study in Human Geography*. New Delhi: Ruby Press & Co.
* Singh, Saikhom Gopal. (2014). *Population Geography of Manipur*. New Delhi: Ruby Press & Co.

## Ծանոթագրություններ

## Արտաքին հղումներ

Կատեգորիա:Բանգլադեշի ազգեր
Կատեգորիա:Հնդկաստանի ազգեր
Կատեգորիա:Մյանմայի ազգեր
Աշիլ Ամպերյոր

**Աշիլ Ամպերյոր** (, ), ֆրանսիացի իմպրեսիոնիստ նկարիչ։

Պոլ Սեզանի ընկերը։

## Կյանքը և արվեստը
մինի|Ամպերյոր. Դուել (1895)|ձախից
մինի|Աշիլի դիմանկարը` նկարված Սեզանի կողմից
Ամպերյորը ծնվել է մարմնական վնասվածքով և ամբողջ կյանքում գաճաճ է մնացել։ Նկարչություն և գեղանկարչություն ուսումնասիրել է հարազատ քաղաքում 1844-1856 թվականներին։ Այնուհետև շարունակել է իր կրթությունը Փարիզում` Թոմ Կուտյուրի նկարչական դպրոցում, որում սովորում էր նաև Սեզանը (մինչև 1858 թվական)։ Նկարիչները ծանոթացել են 1861 թվականին փարիզյան Սյուիսի ակադեմիայում։ Կրթություն ստանալու ժամանակ Ամպերյորը ստիպված է եղել փողոցում ապրել։ Իր նամակներից մեկում նկարիչը նշել է. «Եթե ես ճաշի համար պատահաբար 80 սանտիմ եմ ունենում, դա ինձ իսկական երջանկություն է թվում... Այո՛, Փարիզը մի մեծ գերեզմանոց է... Քչերն են կարողանում այստեղ ոտքի կանգնել, մեծամասնությունը պարզապես կորչում է։»

Իր առաջին ցուցահանդեսից առաջ Ամպերյորը նկարներից մեկի մակերեսը լաքով է պատել։ Հաջորդ օրը նկարիչը հայտնաբերել է, որ իր նկարը լիովին լղոզված է։ Ամպերյորը դրանից այնքան է վախեցել, որ դրանից հետո այլևս երբեք իր աշխատանքներում լաք չի օգտագործել։ Արդյունքում իր աշխատանքներից շատերը չեն պահպանվել։ Այն, ինչ հասել է մեզ, փրկվել է նկարչի տղայի՝ Ժոզեֆ Ռավեզուի ջանքերով։

Երջանիկ պատահականության շնորհիվ Ամպերյորը պատվեր է ստանում կտավ նկարել Լուվրի համար, ինչը նրան 1000 ֆրանկի եկամուտ է բերում, ինչը 1870-ական թվականներին մեծ գումար էր համարվում։ Նկարիչը կարողանում է վճարել հարկերը և 1873 թվականի հոկտեմբերին տեղափոխվում է իր հարազատ Էքս։ Այստեղ նա ծանոթանում է գրող Ժ. Հասկի հետ, ով դառնում է նրա մոտ ընկերը։ 1881 և 1882 թվականներին Ամպերյորն այցելում է Փարիզ, որտեղ ընդունվում է ֆրանսիացի ազատ նկարիչների հասարակություն (Société libre des Artistes français): 1883 թվականից հետո նա այլևս չի հեռացել Էքս ան Պրովանսից և հաճախ մեկնել է տեղի Լե Տոլոնե լեռնային շրջանը, որտեղ շատ է նկարել։

Չնայած Սեզանի հետ ավելի քան տասնամյակ տևած ընկերությանը՝ Ամպերյորի արվեստում չի նկատվում Սեզանի ազդեցությունը։ Ամպերյորի պաշտելիների շարքում էին Տիցիանը և Է. Մանեն։ Ամպերյորի մի շարք աշխատանքներ պահվում են Էքաս ան Պրովանսում՝ Գրանի թանգարանում։

## Ծանոթագրություններ

## Արտաքին հղումներ
* Ամպերյորի դիմանկարի մասին, որ նկարվել է Սեզանի կողմից և պահվում է Օրսեի թանգարանում

Կատեգորիա:Իմպրեսիոնիստ գեղանկարիչներ
Կատեգորիա:Բնանկարիչներ
Կատեգորիա:Ֆրանսիացի նկարիչներ
Կատեգորիա:19-րդ դարի ֆրանսիացի նկարիչներ
Տիշչենսկոե

**Տիշչենսկոե** (), գյուղ Ռուսաստանի Դաշնության Ստավրոպոլի երկրամասի Իզոբիլնիի շրջանի կազմում։ Կազմավորում է «Գյուղ Տիշչենսկոե» գյուղական համայնքը ()։

Բնակչությունը 2015 թվականին գրանցված տվյալներով կազմում էր 3045 մարդ։
; Ազգային կազմը
2010 թվականի մարդահամարի արդյունքներով այստեղ բնակվում են հետևյալ ազգությունները․

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 
* Տիշչենսկոե գյուղը տեղագրական քարտեզների վրա 

Կատեգորիա:1872 թվականին հիմնադրված բնակավայրեր
Կատեգորիա:Ստավրոպոլի երկրամասի Իզոբիլնիի շրջանի բնակավայրեր
Կրասնայա Պոլյանա (Իպատովոյի շրջան)

**Կրասնայա Պոլյանա** (), գյուղ Ռուսաստանի Դաշնության Ստավրոպոլի երկրամասի Իպատովոյի շրջանի կազմում։

Լեսնայա Դաչա գյուղի հետ միասին կազմավորում է «Լեսնայա Դաչայի գյուղխորհուրդ» գյուղական համայնքը ()։

Հեռավորությունը Ստավրոպոլից կազմում է 88 կմ, շրջկենտրոն Իպատովոյից՝ 65 կմ։

Բնակչությունը 2010 թվականին գրանցված տվյալներով կազմում էր 585 մարդ։

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 
* Կրասնայա Պոլյանա գյուղը տեղագրական քարտեզների վրա 

Կատեգորիա:Ստավրոպոլի երկրամասի Իպատովոյի շրջանի բնակավայրեր
VooDoo

VooDoo Armenian Rock Band, հայկական ռոք խումբ է, որը հիմնվել է գլխավոր կիթառիստ Գևորգ Բադալյանի կողմից, 2011 թվականի փետրվարի 1-ին։ Խմբի ներկայիս անդամներն են Արտաշես Մովսիսյանը, Գևորգ Բադալյանը, Քրիստինա Սարգսյանը, Անի Գևորգյանը և Կարեն Աստաբատյանը։

## Պատմություն
Սկզբում կար մի քանի տարբերակ խմբի անվանման համար, դրանք են՝ «AltTown», «Renaissance» և այլն։ Բայց Գևորգ Բադալյանի առաջարկով որոշվեց խումբը անվանվել «VooDoo»: Խումբը հանդես է գալիս պրոգրեսիվ, նու ու հևի մետալ և ալտերնատիվ ռոք ժանրերում։ Խմբի ստեղծման պահից կազմը բազմիցս փոփոխվել է։

Առաջին երգը թողարկվել է «Desire for...» անունով։ Խմբի ստուդիական երգերն են «And I Loved»-ը, «Deja Vu»-ն, «Against the System»-ը, «Canceled Exorcism»-ը և «I Am the God»-ը։ Ստուդիական ալբոմը կոչվում է «Deja Vu», որը ներառում է 8 երգ։

### Մրցանակներ
* GBOB Festival - երկրորդ տեղ
* Van Music Awards 2015 - հաղթող
* Plus One Fest 2014 - կիսաեզրափակչի հաղթող

## Ծանոթագրություններ

## Արտաքին հղումներ
* Պաշտոնական կայք
* SoundCloud

Կատեգորիա:Հայկական երաժշտական խմբեր
Կատեգորիա:Հայկական ռոք խմբեր
Կատեգորիա:Ռոք խմբեր
Կատեգորիա:Ալտերնատիվ ռոք խմբեր
Կատեգորիա:Հևի մետալ խմբեր
Յույլունսյուշան

**Յույլունսյուշան** (), լեռնազանգված, որը գտնվում է Լիցզյան քաղաքի մոտ, Յուննան պրովինցիայում, Չինաստանի հարավ-արևմուտքում։ Բարձրությունը՝ մինչև 5596 մետր։ Լեռնազանգվածի արևմտյան լանջը ձևավորում է Ցատկող կիրճի պատը։ Այն նաև հայտնի է չինարեն Յոունգ սար, իսկ նասիերեն Սաթսեթո անվանուններով։

Լեռնազանգվածի ամենաբարձր կետը անվանվել է Շանզիդոու () (5,596 մետր)։

Առաջին անգամ լեռնազանգվածը նվաճվել է 1987 թվականի մայիսի 8-ին ամերիկյան արշավախմբի կողմից։ Ձնակույտի անկման մեծ վտանգի պատճառով այդ ուղին ստացել է առավելագույն գնահատական տեխնիկական բարդության համար։

Լիցզյանում Սև վիշապի լճի շուրջը գտնվող այգիներից բացվում է լեռնազանգվածի տեսարանը։

## Ծանոթագրություններ

## Արտաքին հղումներ
* Peakware.com 

Կատեգորիա:Չինաստանի լեռնազանգվածներ
Նետի թույն

մինի|307x307փքս|''Strychnos toxifera'', բույս, որը լայնորեն օգտագործվել է կուրարեի պատրաստման ժամանակ:
**Նետի թույներ,** թույներ, որոնք քսել են նետերի կամ նիզակների ծայրերին՝ որսորդության կամ ռազմական նպատակներով։ Ամբողջ աշխարհի բնիկ ցեղերը օգտագործել են թունավոր նետեր. այն դեռևս օգտագործում է Հարավային Ամերիկայում, Աֆրիկայում և Ասիայում։ Առավել տարածված թույներից են թունավոր ծառագորտերի մաշկի կողմից արտադրված թույնը, կուրարեն՝ մի շարք բուսական թույների ընդհանուր անվանումը, որոնք օգտագործվել են Հարավային Ամերիկայի բնիկների կողմից։

Թունավոր նետերի մասին շատ դիցաբանական պատմություններ կան։ Տարածված է հին հունական դիցաբանության Հերկուլեսի պատմությունը, որը սպանել է Նեսուս կենտավրոսին՝ Լերնեյան հիդրայի թունավոր արյամբ պատված նետերով։ Հոմերոսի «Ոդիսկանում» հին հունական հերոս Ոդիսևսը իր նետերը թունավորում էր ղանձլամերով։ Հոմերոսի «Իլիականում» աքայացիները և տրոյացիները նույնպես օգտագործում էին թունավոր նետեր և նիզակներ։ Սկանդինավյան դիցաբանության մեջ Բալդրի մահվան ժամանակ նույնպես առկա են թունավոր նետեր։ «Թույն» բառի անգլերեն ժամանակակից տերմինը «toxin»-ը ծագել է հին հունարեն «աղեղ» նշանակությունն ունեցող բառից, որն էլ իր հերթին ծագել է հին պարսկերեն **taxa-՝ նետ* բառից։

Հին աշխարհում շատերն են օգտագործել թունավոր նետեր, այդ թվում՝ գալլերը, հին հռոմեացիները, սկյութները և սվանները։ Հին հունական և հռոմեական պատմաբանները նկարագրում են թունավոր արկերի պատրաստումը և տարբեր ճակատամարտեր, որտեղ օգտագործվել են թունավոր նետեր։ Ալեքսանդր Մեծը Հնդկաստանի նվաճման ժամանակ հանդիպել է թունավոր արկերի, որոնցում ենթադրաբար օգտագործվել է Ռասսելի իժերի թույնը։ Հռոմեացի գեներալ Լուկուլլոսը թունավոր մահաբեր վերքեր է ստացել Երրորդ միհրդատյան պատերազմի ժամանակ (մ.թ. 1-ին դար)։ Ֆեռնան Մագելանը Ֆիլիպիններում սպանվել է Մակտանի ճակատամարտի ժամանակ՝ ոտքին թունավոր նետից ստացած վնասվածքից։

Նկարագրված է բնիկ ամերիկացիների կողմից որսորդության և ռազմական նպատակներով օգտագործվող թունավոր նետերը։ Չինացիները նույնպես անցյալում մարտերի ժամանակ հետզհետե սկսել են օգտագործել տարբեր թունավոր արկեր։

## Ծանոթագրություններ

Կատեգորիա:Թունաբանություն
Կատեգորիա:Նետաձգություն
Կատեգորիա:Որսորդություն
Wild Ones (ալբոմ)

***Wild Ones***, ամերիկացի ռեփեր Flo Rida-ի երգը՝ ձայնագրված 2012 թվականի հուլիսի 3-ին։ Ալբոմը պարունակում է չորս սինգլ, որոնք ընդգրկվել են ամերիկյան Billboard Hot 100 հիթ-շքերթի Թոփ 10-ում դրանք են՝ «Good Feeling», «Wild Ones», «Whistle» և «I Cry» երգերը, որոնք համապատասխանաբար զբաղեցրել են 3, 5, 1 և 6 հորիզոնականները։

## Սինգլներ
2011 թվականի օգոստոսի 21-ին Flo Rida-ն թողարկել է ալբոմի առաջին սինգլը «Good Feeling»-ը, որի պրոդյուսերը եղել է Dr. Luke-ը։ Երգում օգտագործվել է Էտտա Ջեյմսի «Something’s Got a Hold on Me» երգը։ Հենց այդ սեմփլը օգտագործվել է շվեդ պրոդյուսեր Avicii-ի կողմից «Levels» երգում։ Երգը հանրահայտ է դարձել ամբողջ աշխարհում, զբաղեցրել է երրորդ հորիզոնականը ամերիկյան Billboard Hot 100 հիթ-շքերթում և ստացել է 3 × Պլատինե կարգավիճակ (ԱՄՆ-ում մոտավորապես երկու միլիոն օրինակ վաճառքով)։ Ալբոմի գլխավոր երգը դարձել է «Wild Ones» երգը, ձայնագրված ավստրալիացի երգչուհի Sia-ի մասնակցությամբ, 2011 թվականի դեկտեմբերի 19-ին թողարկվել է որպես ալբոմի երկրորդ սինգլ։ Երրորդ սինգլի՝ «Whistle»-ի թողարկումը, որի պրոդյուսերը եղել է DJ Frank E-ը, կայացել է 2012 թվականի ապրիլի 16-ին The Kyle and Jackie O Show նախագծով սիդնեյի 2Day FM ռադիոկայանով։ Սինգլը զբաղեցրել է առաջին հորիզոնականը Billboard Hot 100-ում։ Ալբոմի թողարկումից հետո թողարկվել են «I Cry», «Sweet Spot» և «Let It Roll» երգերը։

## Առևտրական հաջողություններ
Ալբոմը դեբյուտացվել է ամերիկյան Billboard 200 հիթ-շքերթի տասնչորսերորդ հորիզոնականում։ Թողարկման առաջին շաբաթում վաճառվել է 31 000-ից ավել օրինակով։ Կանադայում ալբոմը դեբյուտացվել է ալբոմների կանադական հիթ-շքերթի առաջին հորիզոնականում, վաճառվելով 14 300 օրինակով, իսկ 2012 թվականի հուլիսի 26-ին 27 000 օրինակով։

## Երգացանկ

## Հիթ-շքերթներ և հավաստագրեր
### Հիթ-շքերթներ

### Տարեկան հիթ-շքերթ

### Հավաստագրեր

## Ծանոթագրություններ

Կատեգորիա:2012 ալբոմներ
Կատեգորիա:Անգլալեզու ալբոմներ
Հովազագեկոն

**Հովազագեկոն** (), սողունների դասին պատկանող խոշոր գեկոն։

## Նկարագրությունը
Մարմնի երկարությունը 25-30 սմ է, էգերինն ավելի քիչ։ Մեջքը դեղին է, դեղնամոխրագույն կամ մոխրագույն։ Մարմնի կողմնային մասերը բաց գույնի են, համարյա սպիտակ։ Գլխի վերին մասում, շրթունքներին, մեջքին և պոչին տարածված են անկանոն ձևի հետքեր։ Բացի այդ պոչի վրա երբեմն երևում են 2-3 մանուշակագույն օղակներ։ Ձագերն ունեն այլ գունավորում. ամբողջ մարմինը բաց մոխրագույն է, համարյա սպիտակ, իսկ պոչին` լայն սև օղակներ։

Ազատության մեջ էգերի կյանքի տևողությունը 8-10 տարի է, միայնակ էգերինը` 5-8 տարի, իսկ այն էգերը, որոնք անընդհատ ձագեր են ունենում ապրում են 3-4 տարի։
Տերարիումներում հովազագեկոնների կյանքի տևողությունը հասնում է մինչև 20 տարի։ Նրանք արագ հարմարվում են և ժամանակի ընթացքում ճանաչում են իրենց տերերին։
 
## Տարածումը
Տարածված է Հնդկաստանի հյուսիսարևմտյան մասում, Պակիստանում, Աֆղանստանի հարավարևմտյան մասում, Իրանի արևմտյան մասում։ Բնակվում է փոքր ժայռերին, զուրկ բուսականությունից, չոր անապատներում։

## Կենսակերպը
Վարում է մռայլ, գիշերային կենսակերպ, ցերեկը թաքնվում է քարերի տակ կամ ժայռերում։ Սնվում է հատվածոտանիներով, տարբեր միջատներով, մկան ձագերով, փոքր մողեսներով։ Ապրում են խմբերով։ Էգերը ակտիվորեն պահպանում են իրենց տարածքը այլ էգերից։

## Բազմացումը
Սեռական հասունության են հասնում 9-12 ամսականում։ Բազմացումը սկսվում է ձմեռային քնից հետո։ Ձվադրումը կատարվում է զուգավորումից 3-4 շաբաթ անց։ Դնում են 1-2 ձու, տարվա մեջ` 10-ը։ Ինկուբացիոն շրջանը կախված է ջերմաստիճանից։ Կարգավորվող ջերմաստիճանի պայմաններում ձագերը ծնվում են 45-60 օրում։ Ջերմաստիճանից է կախված նաև ձագուկների սեռը։ 26&nbsp;°C ձերմաստիճանի պայմաններում ծնվում են միայն էգեր, իսկ 31,5&nbsp;°C ջերմաստիճանում` արուներ։ Բնության մեջ ձագերը ծնվում են 99-100 օրում։ Ձագերի երկարությունը 80-85մմ է, իսկ քաշը` 2-3 գրամ։ Նրանք շագանակագույն են սպիտակավուն զոլերով։ 8 ամսականում արդեն ստանում են իրենց իսկական գույնը։

## Պահպանությունը
Հեշտ պահպանվում և բազմանում են ազատության մեջ։ Շատ են պահում տերարիումներում։

## Գրականություն
* Hermann Seufer, Yuri Kaverkin, Andreas Kirschner: *Die Lidgeckos*. Kirschner & Seufer Verlag, 2005. ISBN 3-9804207-7-9
* Friedrich-Wilhelm Henkel, Michael Knöthig & Wolfgang Schmidt: *Leopardgeckos*. Münster: Natur-und-Tier-Verlag, 2000. ISBN 3-931587-38-X
* Karsten Grießhammer & Gunther Köhler: *Leopardgeckos*, *Pflege — Zucht — Erkrankungen — Farbvarianten*. Herpeton Verlag, 2006. ISBN 3-936180-17-2
* Günther Nietzke: *Die Terrarientiere 2.* Ulmer, Stuttgart 1980. ISBN 3-8001-7062-0
* T. Wilms *Der Leopardgecko — nicht nur ein Einsteigertier* — Reptilia 46 (2004): S. 56-62
* H. Wilhelm *Haltung und Zucht: Der Leopardgecko Eublepharis macularius* — Reptilia 12 (1998): S. 30-32

## Ծանոթագրություններ

Կատեգորիա:Սողուններ
Կատեգորիա:Թեփուկավորներ
Իրիդիումի ֆտորիդ(III)

**Իրիդիումի ֆտորիդ(III)**, անօրգանական միացություն, իրիդիումի ու պլավիկյան թթվի աղը` IrF3 բանաձևով, սև բյուրեղներ, չի լուծվում ջրում։

## Ստացում
* Իրիդիումի ֆտորիդից(VI) մետաղական իրիդիումով վերականգնելով.
::\mathsf{IrF_6 + Ir \ \xrightarrow{T}\ 2 IrF_3 }
* Իրիդիումի ֆտորիդը(IV) տաքացման պայմաններում քայքայելով.
::\mathsf{2 IrF_4 \ \xrightarrow{430-450^oC}\ 2 IrF_3 + F_2 }

## Ֆիզիկական հատկություններ
Իրիդիումի ֆտորիդը առաջացնում է սև բյուրեղներ, չի լուծվում ջրում։

## Գրականություն
* 
* 

Կատեգորիա:Իրիդիումի միացություններ
Կատեգորիա:Ֆտորիդներ
Մադագասկար (կղզի)

**Մադագասկար** (), ըստ տարածքի՝ աշխարհի չորրորդ ամենամեծ կղզին, որը գտնվում է Ատլանտյան օվկիանոսում՝ Աֆրիկայի արևելյան ափին։ Աֆրիկայից բաժանվում է Մոզամբիկի լայն նեղուցով։

Կղզու կլիման արևադարձային է, իսկ ծայր հարավում նաև մերձարևադարձային։ Կղզու երկարությունը կազմում է 1600 կմ քառ., իսկ լայնությունը՝ մոտ 600 կմ քառ.: Զբաղեցնում է 587 040 կմ² տարածք։ Կղզու վրա է գտնվում Մադագասկար պետությունը՝ Անտանանարիվու մայրաքաղաքով։

Կղզու ամենաբարձր կետը հանդիսանում է Մարումուկուտրու հանգած հրաբուխը՝ 2876 մետր բարձրությամբ։ Այն գտնվում է կղզու հյուսիսային հատվածում։

Մադագասկարի կենտրոնական հատվածը զբաղեցնում է Անջաֆի բարձրալեռնային բարձրավանդակը։ Ընդերքը հարուստ է հանքանյութերով և մետաղներով։ Մասնավորապես` Մադագասկարում կան ոսկու, պղնձի և երկաթի հանքեր։

Թեև Մադագասկարը գտնվում է Աֆրիկայում, սակայն կղզու կենդանական և բուսական աշխարհը խիստ տարբերվում է Աֆրիկայի կենդանական աշխարհից։ Կղզու կենդանիների 80 %-ը էնդեմիկ են՝ տարածված են միայն Մադագասկարում։

Դա է պատճառը, որ Մադագասկարը հաճախ կոչվում է «փոքր մայրցամաք»։

## Տես նաև
* Մադագասկար

## Ծանոթագրություններ

## Գրականություն
* Мадагаскар = Madagascar / Пер. с англ. М. А. Аршиновой; Отв. ред. серии акад. В. Е. Соколов; Науч. ред. и послесл. Б. Д. Васильева — 45 000 экз. — ISBN 5-01-002049-1.

## Արտաքին հղումներ
* Մադագասկար — Բրիտանիկա հանրագիտարան

Կատեգորիա:Կղզիներ այբբենական կարգով
Կատեգորիա:Մադագասկարի աշխարհագրություն
Կատեգորիա:Աֆրիկայի կղզիներ
Վահան Մխիթարյան (լողորդ)

**Վահան Մխիթարյան** (), հայ լողորդ։ Հիմնական լողաոճերն են՝ 50 և 100 մետր ազատ, 50 մետր բատերֆլայ։ Անձնական մարզիչն է Միսակ Գաբրիելյանը։

## Վաղ տարիներ
Ծնվել է 1996 թվականի օգոստոսի 16-ին, Երևանում։ 5 տարեկանից զբաղվում է լողով։ 6 ամիս հաճախել է մարմնամարզության։ Դպրոցն ավարտելուց հետո ծառայել է հայոց բանակում։

## Կարիերա
Հայաստանի բազմակի չեմպիոն է, նորամուտը նշել է 2012 թվականի Հայաստանի առաջնությունում, 2013 թվականին Բարսելոնայում հանդես է եկել Աշխարհի երիտասարդական առաջնությունում, նույն թվականին Բրազիլիայում կայացած Գիմնազիադայում նվաճել է բրոնզե մեդալ։ Նանկին-2014 պատանեկան օլիմպիական խաղերի մասնակից, Հայաստանի հավաքականի դրոշակակիր։ Նանկին-2014-ի ուղեգիր նվաճել է 2013 թվականին Բարսելոնայի աշխարհի երիտասարդական առաջնությունում և 2013 թվականին Դուբայում կայացած աշխարհի պատանիների առաջնությունում վարկանիշային միավոր ձեռք բերելու արդյունքում։ Միջազգային կարգի սպորտի վարպետի նորման լրացրել է 2014 թվականի Հայաստանի առաջնությունում։ Ռիո-2016-ի մասնակից է։ Այս մրցաշարում նույնպես եղել է Հայաստանի հավաքականի դրոշակակիրը։

## Անձնական կյանք
Ամուսնացած չէ։ Փոքր տարիքից մետաղադրամ է հավաքում։ Իր հավաքածուն արդեն համալրել է 60 երկրի մետաղադրամներով։ Կուռքը օլիմպիական չեմպիոն Ալեքսանդր Պոպովն է։ Վահանի կրտսեր քույրը և եղբայրը նույնպես հետաքրքրվում են լողով։

## Ծանոթագրություններ

Կատեգորիա:Երևան քաղաքում ծնվածներ
Կատեգորիա:Հայ լողորդներ
Գուստավ Յանի

**Գուստավ Յանի** (, 1924 թվականից՝ **Գուստավ Հաուցինգեր**, ), հունգարացի ռազմական գործիչ, հունգարական բանակի գեներալ-գնդապետ։

## Կենսագրություն
Գուստավ Յանին ծնվել է 1883 թվականի հոկտեմբերի 21-ին Ավստրո-Հունգարիայի Ռայկա գյուղում։ Ավստրո-Հունգարիայի կողմում («Քառյակ դաշինք») մասնակցել է Առաջին համաշխարհային պատերազմին։ 1918 թվականին Հունգարիայի անկախանալուց հետո ծառայել է հունգարական բանակում։

1928 թվականին նշանակվել է 2-րդ խառը գումարման բրիգադի հրամանատար։ 1931 թվականին տարել է դասախոսական աշխատանքներ «Լյուդովիկոս» ռազմական ակադեմիայում։ 1936 թվականին կրկին նշանակվել է 3-րդ խառը բրիգադի հրամանատար։

1938 թվականին դառնում է Հունգարիայի ռազմական քարտուղարության պետ՝ գեներալի պաշտոնով։

1939-1940 թվականներին (Երկրորդ համաշխարհային պատերազմի սկիզբ) եղել է հունգարական առաջին բանակային կորպուսի հրամանատարը։

1940 թվականին նշանակվել է խորհրդա-գերմանական ճակատում կռվող երկրորդ բանակային կորպուսի հրամանատար։ Երրորդ Ռայխի պարտությունից հետո ճակատամարտերից մեկի ընթացքում վիրավորվել է և 1943 թվականին հետ է կանչվել Հունգարիա։

1944 թվականին փախել է Գերմանիա և ստացել Հաուցինգեր գերմանական ազգանունը։ Երկրորդ համաշխարհային պատերազմի ավարտին Գերմանիայի կրած պարտության պատճառով վերջինս զինաթափվեց և ենթարկվեց կապիտուլյացիայի։ Գերմանիան բաժանվեց տարբեր օկուպացված գոտիների, իսկ Գուստավը բնակություն հաստատեց ամերիկյան գոտում։

1946 թվականին՝ կնոջ մահից հետո, ինքնակամ վերադարձել է Հունգարիա։ 1946 թվականին ձերբակալվել է, իսկ 1947 թվականին ռազմական տրիբունալի դատավճռով՝ գնդակահարվել։

## Ծանոթագրություններ

Կատեգորիա:Հունգարացի ռազմական գործիչներ
Կատեգորիա:Առաջին համաշխարհային պատերազմի մասնակիցներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Ստալինգրադի ճակատամարտի մասնակիցներ
Կատեգորիա:Հունգարիայում գնդակահարվածներ
Կատեգորիա:Գեներալ-գնդապետներ
Լուկրեցիա Արանա

**Լուկրեցիա Արանա** (, ), իսպանացի սոպրանո-կոնտրալտո։ Ունեցել է յուրահատուկ ձայն։ Հանդես է եկել սարսուելա ժանրում։

## Կենսագրություն
Լուկրեցիա Արանան ծնվել է Իսպանիայի Արո քաղաքում 1871 թվականին։ Արանայի հայրը մահացել է Կառլական երրորդ պատերազմի ժամանակ, երբ աղջիկը հազիվ մեկ տարեկան է եղել։ Երիտասարդ տարիքում տեղափոխվել է Մադրիդ՝ ժամանակի լավագույն ուսուցիչների մոտ երգի դասեր առնելու նպատակով։ Բեմելը կայացել է 1887 թվականին, տասնհինգ տարեկան հասակում, երբ փոքրիկ դերով Մադրիդի «Circo Price» թատրոնում հանդես է եկել «La mascota» ներկայացման մեջ։ Ջուլիան Ռոմեայի թատերախմբի հետ ներկայացումներով հանդես է եկել Իսպանիայի տարբեր քաղաքներում, այդ թվում նաև իր հայրենի՝ Արո քաղաքում։ 1896-1898 թվականներին ներկայացումներով հանդես է եկել Մադրիդի Սարսուելա թատրոնում։ Բեմը թողել է 1908 թվականին իսպանացի քանդակագործ Մարիանո Բենյիլուրեի հետ ամուսնանալուց հետո։

## Մահ
Մահացել է կաթվածից, 1927 թվականին, իր տանը։ Թաղված է Մադրիդի Սան Խուստո գերեզմանատանը։

## Հիշատակ
Ամուսինը՝ քանդակագործ Մարիանո Բենյիլուրեն, կնոջ պատկերով ստեղծել է մեդալ, որով պարգևատրվում են Մադրիդի թագավորական կոնսերվատորիայի առաջատար երգիչները։

1979 թվականին Արո քաղաքի փողոցներից մեկը, որը մինչև 1937 թվականը կոչվել է Անկախության փողոց, այնուհետև կրել է Ֆրանցիսկո Ֆրանկոյի անունը, անվանակոչվել է Լուկրեցիա Արանայի անունով։

## Մատենագիտություն
*
*

## Ծանոթագրություններ

Կատեգորիա:Իսպանացի սոպրանոներ
Կատեգորիա:Իսպանացի օպերային երգչուհիներ
Կատեգորիա:Կաթվածից մահացածներ
Կատեգորիա:Կոնտրալտոներ
Լա Սկալա հրապարակ

300px|մինի|Միլանի Լա Սկալա հրապարակ

**Լա Սկալա հրապարակ** (), հետիոտնային կենտրոնական հրապարակ Իտալիայի Միլան քաղաքում, որը Միլանի Դուոմո գլխավոր հրապարակին է միանում Վիկտոր Էմանուիլ II-ի պատկերասրահի անցումով։ Անվանվել է Լա Սկալա հայտնի օպերային թատրոնի պատվին, որը գտնվում է հրապարակի հյուսիսարևմտյան մասում։ Շենքում տեղակայված է և՛ օպերային թատրոնը, և՛ Լա Սկալայի և, ընդհանրապես, օպերայի պատմությանը նվիրված Լա Սկալա թանգարանը։ Լա Սկալա թատրոնի շենքի մյուս կողմում՝ դեպի հարավ-արևելք, Միլանի քաղաքապետարանի շենքն է՝ Մարինո պալատը։ Հրապարակի հյուսիսարևելյան կողմում է գտնվում մեկ այլ նշանակալի կառույց՝ Իտալիայի առևտրային բանկի շենքը։ Հրապարակի հարավարևմտյան հատվածը մուտք ունի դեպի Վիկտոր Էմանուիլ II-ի պատկերասրահ, ինչպես նաև Բելտրամի պալատ։ Հրապարակի ճարտարապետության մեծ մասը վերագրվում է իտալացի ճարտարապետ Լուկա Բելտրամիին, ով նախագծել է համանուն պալատը, Մարինո պալատի ճակատային հատվածը, Իտալիայի առևտրային բանկի շենքը։ Հրապարակի կենտրոնում է գտնվում քանդակագործ Պիետրո Մանիի հեղինակած Լեոնարդո դա Վինչիին նվիրված հուշարձանը։

## Պատմություն
Լա Սկալա հրապարակը Միլանի կենտրոնի համեմատաբար վերջին լրացումներից է։ Հրապարակում գտնվող ամենահին շինությունը՝ Մարինո պալատը, թվագրվում է 16-րդ դար (կառուցումն ավարտվել է 1563 թվականին), այն ժամանակ, այնուամենայնիվ, հրապարակը դեռևս գոյություն չի ունեցել (տարածքը զբաղեցրել են շենքեր)։ Մարինո պալատի ճակատային հատվածը ի սկզբանե միակ կառույցն էր, որ նայում էր դեպի Սան Ֆեդել հրապարակ։ Երբ 1778 թվականին կառուցվեց Լա Սկալա թատրոնի շենքը, այն նայում էր ավելի շատ դեպի փողոց, քան հրապարակ։ 19-րդ դարի վերջում Միլանի քաղաքային իշխանությունները նախաձեռնեցին տարածքի մանրակրկիտ վերանորոգումը, ինչպես նաև հրապարակի ստեղծումը։ Ճարտարապետ Լուկա Բելտրամին նախաձեռնեց Բելտրամի պալատի ստեղծումը (1886), այնուհետև՝ Մարինո պալատի նոր ճակատային հատվածը (1888-1892), ավելի ուշ՝ Իտալիայի առևտրային բանկի շենքի ստեղծումը (1923-1927):

## Շենքեր և հուշարձաններ

## Ծանոթագրություններ

Կատեգորիա:Իտալիայի հրապարակներ
Կատեգորիա:Միլանի տեսարժան վայրեր
Վահան Մխիթարյան (այլ կիրառումներ)

**Վահան Մխիթարյան** անունը կարող է վերաբերել հետևյալ անձանց.

* Վահան Մխիթարյան (1910), հայ խորհրդային կենսաքիմիկոս։ ՀԽՍՀ գիտության վաստակավոր գործիչ։
* Վահան Մխիթարյան (լողորդ) (1996), հայ լողորդ։
Ռումելիհիսար

thumb|right|290px|<center>Տեսարան Ռումելիհիսարից

**Ռումելիհիսար**, **Ռումելական ամրոց** (*Բողազ քյոսեն* (թուրքերենից թարգմանած նշանակում է «կոկորդ կտրող» ), , ), պաշտպանական ամրոց, որը գտնվում է Ստամբուլի եվրոպական հատվածում` Բոսֆորի ափին։ Գտնվում է Բեբեք շրջանից դեպի հյուսիս։ Ռումելիհիսարի հարևանությամբ է գտնվում Սուլթան Մեհմեդ Ֆաթիհի կամուրջը։

## Պատմություն
Ռումելիհիսարը կառուցվել է Բոսֆորի ափին (նեղուցի ամենանեղ մասում)` բյուզանդական Ֆոնեուս () ամրոցի տեղանքում։ Գտնվում է Անադոլուհիսարի հակադիր կողմում։ Կառուցվել է Մեհմեդ II-ի հրամանով 1452 թվականին և նախատեսված է եղել Կոստանդնուպոլիսը Սև ծովից անջատելու և քաղաքի պաշարումը իրականացնելու համար։ Ամրոցը կառուցվել է այդ ժամանակների համար ռեկորդային արագությամբ` 4 ամիս և 16 օր։ Կառուցմանը մասնակցել է ավելի քան 1000 վարպետ և 2000 կառուցող։ Ամրոցի կառուցումից հետո Բոսֆորով լողալը անհնար է դառնում, այդ իսկ պատճառով օտարերկրացիները Ռումելիհիսարը անվանում էին «կոկորդ կտրող»։

Կոստանդնուպոլսի անկումից հետո, ամրոցը ծառայել է որպես հսկիչ անցագրային կետ։ Ամրոցը մեծապես տուժել է 1509 թվականին տեղի ունեցած երկրաշարժի ժամանակ, սակայն շատ արագ վերականգնվել է։ 17-րդ դարում Ռումելիհիսարը դարձել է բանտ։ 1746 թվականին տուժել է հրդեհի արդյունքում։ Ամրոցը վերակառուցվեց Սելիմ III կայսեր հրամանով` 1761- 1807 թվականներին։ 19-րդ դարից ամրոցը չի օգտագործվում։

1953 թվականին ամրոցում սկսվեցին մասշտաբային վերականգնողական աշխատանքներ, որոնք ավարտվեցին 1958 թվականին։ 1960 թվականին ամրոցի ներսում բացվեց Հրետանու թանգարան և թռիչքային թատրոն, որտեղ բեմադրվում են ամառային ներկայացումներ։

## Ճարտարապետություն
### Ամրաշինական աշտարակներ
* Հալիլ փաշայի աշտարակ
* Սարուջա փաշայի աշտարակ (տարամագիծը 24 մ, իսկ բարձրությունը` 33 մետր)
* Զագանոս փաշայի աշտարակ (բարձրությունը ծովի մակարդակից` 57 մ)

## Տես նաև
* Կոստանդնուպոլսի անկում
* Կոստանդնուպոլսի պարիսպներ
* Անադոլուհիսար

## Արտաքին հղումներ
* Ռումելիհիսարը WikiMAPIA-ում
* Բոսֆորի նեղուց, տեսարան Կուլելիից, Կոստանդնուպոլիս, Թուրքիա

Կատեգորիա:Բոսֆոր
Կատեգորիա:Թուրքիայի ամրոցներ
Կատեգորիա:Կոստանդնուպոլիս
Կատեգորիա:Ստամբուլի թանգարաններ
Կատեգորիա:Ստամբուլի շենքեր և կառույցներ
Ամառային օլիմպիական խաղեր 2016-ի մեդալային հաշվարկ

thumb|300px|Աշխարհի քարտեզ որտեղ նշված է յուրաքանչյուր երկրի ձեռքբերումները 2016 թվականի Ամառային օլիմպիական խաղերի ժամանակ:<br /> '''Գույներ.'''<br />
'''Ոսկեգույն''' ներկված են այն երկրները, որոնք նվաճել են նվազագույնը մեկ ոսկե մեդալ:<br />
'''Արծաթագույն''' ներկված են այն երկրները, որոնք նվաճել են նվազագույնը մեկ արծաթե մեդալ:<br />
'''Բրոնզագույն''' ներկված են այն երկրները, որոնք նվաճել են նվազագույնը մեկ բրոնզե մեդալ:<br />
'''Կապույտ''' ներկված են այն երկրները, որոնք չեն նվաճել որևէ մեդալ:<br />
'''Կարմիր''' ներկված են այն երկները, որոնք չեն մասնակցում Օլիմպիական խաղերին:

**Ամառային օլիմպիական խաղեր 2016-ի մեդալային հաշվարկում** Ազգային օլիմպիական կոմիտեների (ԱՕԿ) և մեկ ոչ ԱՕԿ-ի ցանկն է, որտեղ ներկայացված են մեդալների քանակը, որոնք նվաճել են նրանց մարզիկները 2016 թվականի Ամառային օլիմպիական խաղերի ժամանակ։

Վիետնամը, նորեկ Կոսովոն և Ֆիջին նվաճեցին իրենց առաջին ոսկե մեդալները Օլիմպիական խաղերում, համապատասխանաբար Հոանգ Խուանգ Վին հրաձգության մեջ, Մեջլինդա Կելմենդին ձյուդոյում և Ֆիջիի Ռեգբի յոթի ազգային հավաքականը։ Մինչ այդ Կոսովոն և Ֆիջին ընդհանրապես որևէ մեդալ չէին նվաճել։

Ֆեհիդ Ալ-Դիհանիին դարձավ առաջին անկախ մարզիկը, ով նվաճեց ոսկե մեդալ, քանի որ ոսկե մեդալները նվաճվել էին որևէ երկրի դրոշի ներքո։

## Մեդալներ
2016 թվականի Ամառային օլիմպիական մեդալները չափսերով ամենամեծն են բոլոր օլիմպիական մեդալներից։ Ոսկե մեդալները ավելի մաքուր են քան մինչ այդ օլիմպիական ցանկացած ոսկե մեդալ։

## Մեդալային հաշվարկ
Ստորև ներկայացված է մեդալների հաշվարկը ըստ Միջազգային օլիմպիական կոմիտեի (ՄՕԿ)։ Դիրքերի հաշվարկում նախապատվությունը տրված է ոսկե մեդալներին, այնուհետև արծաթե մեդալներին և հետո միայն բրոնզե մեդալներին։ Եթե բոլոր մեդալների քանակով հավասարություն է, ապա դիրքը որոշվում է ԱՕԿ երկրի կոդով։

;Նշում
 Ընդունող երկիր (Բրազիլիա)



## Ծանոթագրություններ

## Արտաքին հղումներ

* Ռիո 2016 Միջազգային օլիմպիական կոմիտեի կայքում։

Կատեգորիա:Ամառային օլիմպիական խաղեր 2016
Single-Bilingual

«**Single-Bilingual**», բրիտանական փոփ-խումբ Pet Shop Boys-ի երգը։ 1996 թվականին այն թողարկվել էր որպես սինգլ (դա «Bilingual» ալբոմի երրորդ սինգլն էր), որը բրիտանական չարթերում զբաղեցրել է 14-րդ հորիզոնականը։

## Ստեղծագործություններ
##### CD 1 Parlophone (UK)
# «Single-Bilingual» (3:30)
# «Discoteca» (New Version) (3:48)
# «The Calm Before The Storm» (2:46)
# «Discoteca» (Trouser Enthusiast's Adventure Beyond The Stellar Empire Mix) (9:30)

##### CD 2 Parlophone (UK)
# «Discoteca» (PSB Extended Mix) (7:02)
# «Confidential» (Demo For Tina Turner) (4:48)
# «Single-Bilingual» (Baby Doc Mix) (5:45)
# «Discoteca» (Baby Doc Mix) (7:19)

##### UK Cassette Single
# «Single-Bilingual» (3:30)
# «Discoteca» (New Version) (3:48)

## Ամենաբարձր հորիզոնականները չարթերում

## Ծանոթագրություններ

## Աղբյուրներ
* Pet Shop Boys-ի սկավառակագրությունը

Կատեգորիա:1996 սինգլներ
Ջուլիետ Գալստյան-Էվերտս

**Ջուլիետ Գալստյան-Էվերտս** (), հայ օպերային երգչուհի։

## Կենսագրություն
Ջուլիետ Գալստյանը ծնվել է արվեստագետ Վիլեն Գալստյանի ընտանիքում 1971 թվականին Երևանում։ 1978-1989 թվականներին սովորել է Երևանի Պյոտր Չայկովսկու անվան երաժշտական դպրոցում։ 1995 թվականին ավարտել է Երևանի Կոմիտասի անվան պետական կոնսերվատորիայի դաշնամուրային (Ռոզա Թանդիլյանի դասարան) և վոկալ բաժինները։ 1996 թվականից, որպես հրավիրված մեներգչուհի, հանդես է գալիս Տորինոյի «Տեատրո Ռեջիո», Վենետիկի «Ֆենիչե», Ժնևի Մեծ թատրոն, Փարիզի Օպերա Բաստիլ, Լոնդոնի «Քովենէ Գարդեն», Ցյուրիխի «Օթերնհաուս» և այլ նշանավոր օպերային թատրոններում։

Մասնակցել է միջազգային փառատոների Զալցբուրգում, Բերգենում, Փարիզում, Նյու Յորքում և այլ քաղաքներում։ Համագործակցել է դիրիժորներ Վլադիմիր Սպիվակովի, Վ. Քրիստիի, Մ. Պլասսոնի, Ն. Հարնոնկուրտի, Է. Պիդոյի և այլոց հետ։ Բազմիցս հանդես է եկել համերգներով Հայաստանում։ Բնակվում է Ժնևում։

## Դերերգեր
* Միմի՝ Պուչչինիի «Բոհեմ»
* Քսենիա՝ Մուսորգսկու «Բորիս Գոդունով»
* Ցերլինա՝ Մոցարտի «Դոն Ժուան»
* Սուսաննա՝ Մոցարտի «Ֆիգարոյի ամուսնություն»
* Ատլանտա՝ Հենդելի «Քսերքսես»
* Իրեն՝ Հենդելի «Թեոդորա»
* Աղջիկ-ծաղիկ՝ Վագներ Ռիխարդի «Պարսիֆալ»
* Նեդդա՝ Լեոնկավալոյի «Պայացներ»
* Տատյանա՝ Չայկովսկու «Եվգենի Օնեգին»

## Մրցանակներ
* Մարիա Կալլասի մրցույթի 3-րդ մրցանակ, Հունաստան, 1995
* Վիոտիի 1-ին մրցանակ, Իտալիա, 1995 
* Խուլիան Գայարի 2-րդ մրցանակ, Իսպանիա, 1995 
* Միջազգային մրցույթների դափնեկիր

## Ընտանիք
* Պապիկ՝ Միքայել Խաչատրյան, շեփորահար, մանկավարժ, հասարակական գործիչ։ ՀԽՍՀ արվեստի վաստակավոր գործիչ
* Տատիկ՝ Մարիաննա Հարությունյան, դաշնակահարուհի, երգչուհի, մանկավարժ։ ՀԽՍՀ վաստակավոր արտիստ 
* Հայր՝ Վիլեն Գալստյան, բալետի արտիստ, պարուսույց, ՀԽՍՀ ժողովրդական արտիստ
* Մայր՝ Նատալյա Խաչատրյան, բանասիրական գիտությունների դոկտոր, պրոֆեսոր, գրականագետ
* Ամուսին՝ Հելդոլֆ Էվերտս, դիվանագետ

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգչուհիներ
Նադեժդա Դավթյան

**Նադեժդա Դավթյան** (), բալետի հայ արտիստ, պարուսույց։ ՀԽՍՀ վաստակավոր արտիստ (1978)։

Պարուսույց, ՀԽՍՀ ժողովրդական արտիստ Վիլեն Գալստյանի կինը։

## Կենսագրություն
Նադեժդա Դավթյանը ծնվել է 1951 թվականին Մոսկվայում։ 1968 թվականին ավարտել է Երևանի պարարվեստի ուսումնարանը, աշակերտել է Սանկտ Պետերբուրգից ժամանած Դինա Գացինային։ 1968 թվականից աշխատել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում` նախ որպես բալետի արտիստ, 1989 թվականից՝ փորձավար։ 1987-1989 թվականներին աշխատել է Մոնտեվիդեոյի պետական բալետում, եղել է մենապարուհի և փորձավար։ 1998-1999 թվականներին դասավանդել է Սեուլի արվեստի պետական համալսարանում և ստացել համալսարանի պրոֆեսորի կոչում։

Հյուրախաղերով եղել է Իսպանիայում (Մոսկվայի Մեծ թատրոնի հետ), Արգենտինայում, Վիետնամում, Կամբոջայում, Լաոսում, Լեհաստանում, Ռուսաստանում, Ուկրաինայում, Մեքսիկայում, Ֆրանսիայում, Չիլիում, Էկվադորում, Պարագվայում և այլուր։

## Բալետային ներկայացումներ
* Կիտրի՝ Լյուդվիգ Մինկուսի «Դոն Կիխոտ»
* Ժիզել՝ Ադոլֆ Ադանի «Ժիզել»
* Գայանե՝ Արամ Խաչատրյանի «Գայանե»
* Էգինա՝ Արամ Խաչատրյանի «Սպարտակ»
* Խանդութ՝ Էդգար Հովհաննիսյանի «Սասունցի Դավիթ»
* Մազուրկա՝ Ֆրեդերիկ Շոպենի «Շոպենիանա»
* Ջուլիետ՝ Սերգեյ Պրոկոֆևի «Ռոմեո և Ջուլիետ»
* Շամիրամ՝ Գևորգ Եղիազարյանի «Արա Գեղեցիկ և Շամիրամ»
* Գերդա՝ Տիգրան Մանսուրյանի «Ձյունե թագուհին»
* Էմիլիա՝ Լորիս Ճգնավորյանի «Օթելլո»

## Պարգևներ և կոչումներ
* ՀԽՍՀ վաստակավոր արտիստ, 1978
* Երևանի քաղաքապետարանի ոսկե մեդալ, 2014
* ՀՀ մշակույթի նախարարության ոսկե մեդալ, 2016

## Ընտանիք
* Ամուսին՝ Վիլեն Գալստյան, պարուսույց, ՀԽՍՀ ժողովրդական արտիստ
* Որդի՝ Դավիդ Գալստյան, բալետի արտիստ
*

## Գրականություն
* Балет: энциклопедия. / Гл. ред. Ю. Н. Григорович.- М.: Советская энциклопедия, 1981.- 623 стр.

## Ծանոթագրություններ

Կատեգորիա:Երևանի պարարվեստի ուսումնարանի շրջանավարտներ
Կատեգորիա:ՀԽՍՀ վաստակավոր արտիստներ
Կատեգորիա:Հայ բալետի արտիստներ
Կատեգորիա:Հայ պարուսույցներ
Պոտապ և Նաստյա

**«Պոտապ և Նաստյա»**, ուկրաինական դուետ, որը ձևավորվել է 2006 թվականին, Ալեքսեյ Պոտապենկոյի և Նաստյա Կամենսկիխի կողմից։ Խմբի պրոդյուսերը, երգերի բառերի և երաժշտության հեղինակը, ռեժիսորը և տեսահոլովակների սցենարիստը Ալեքսեյ Պոտապենկոն է (Պոտապ)։

## Պատմություն
«Պոտապ և Նաստյա» դուետը ձևավորվել է 2006 թվականին։ Այդ ժամանակ Պոտապը փնտրում էր վոկալիստի, ով կկատարեր երգերի կրկներգերը։ Ընկների առաջարկով նա ընտրեց Նաստյա Կամենսկիխին։ 2007 թվականին հաղթել են «Пять звёзд» նախագծում և ստացել են թույլտվություն Ձմեռային Օլիմպիական խաղեր 2014-ին կատարել հիմնը։ Հետագայում խումբը ստացել է այլ երաժշտական մրցանակներ, որոնցից են «Տարվա երգ», «Ոսկե պատեֆոն», «Муз-ТВ-ի մրցանակ», «Երգեհոնիկ», «RU.TV-ի մրցանակ» և այլն։

2009 թվականին Պոտապը և Նաստյան մասնակցել են «Կարմիր գլխարկը» ամանորյա մյուզիքլին, որտեղ համապատասխանաբար կատարում էին կարմիր գլխարկի և գայլի դերերը։ 2009—2010 թվականներին նրանք վարել են М1 հեռուստաալիքի «Guten Morgen» հաղորդումը, իսկ 2010 թվականին՝ ТРК Украина-ի «Я люблю Украину» հաղորդումը։ 2011 թվականին դուետը կատարել է «Выкрутасы» ստեղծագործությունը, որը նույնանուն ֆիլմի պաշտոնական սաունդթրեքն է։

Ռադիոհաղորդավար Բորիս Բառանովի կարծիքով դուետը շոու բիզնեսում փոխարինել է Кабаре-дуэта «Академия»-ին։ Իրենց ստեղծագործություններում նրանք միախառնում են հումորը և սեքսուալությունը։

## Սկավառակագրություն
### Ալբոմներ

## Տեսահոլովակներ

## Մրցանակներ
* «Ոսկե պատեֆոն» (2008, 2011, 2012, 2014)

## Ծանոթագրություններ

Կատեգորիա:«Ոսկե գրամաֆոն» մրցանակի դափնեկիրներ
Կատեգորիա:Ուկրաինական երաժշտական խմբեր
Ավջըլար

**Ավջըկար** (), շրջան Ստամբուլի եվրոպական հատվածում` Մարմարա ծովի ափին։ Ավջըլարը Ստամբուլի ամենաբանուկ թաղամասերից մեկն է։ Այստեղ է գտնվում Թուրքիայի ամենամեծ Ամբարլի Լիմանի նավահանգիստը։

## Պատմություն
Մինչ 20-րդ դարի երկրորդ կեսը Ավջըլարը փոքր գյուղաքաղաք էր, որի բուռն ծաղկումը սկսվեց 1980-ական թվականներին։ 1992 թվականի մայիսի 27-ին Ավջըլարը դուրս եկավ Քյուչուքչեքմեջե շրջանի կազմից և դարձավ առանձին շրջան։ Ներկայումս Ավջըլարում է գտնվում Ստամբուլի համալսարանի կամպուսներից մեկը։

Շրջանը մեծապես տուժել է 1999 թվականին տեղի ունեցած Իզմիթի երկրաշարժի արդյունքում։

## Տնտեսություն
1970 թվականին իր շտաբ- կայանը Ավջըլար տեղափոխեց «Zorlu Holding»-ը, որը Թուրքիայի իր մեծությամբ երրորդ ֆինանսաարդյունաբերական կազմակերպությունն է։ Հոլդինգը ղեկավարում է ազգային նշանակության մոտ 50 կազմակերպություններ։ Շրջանի տարածքում է գտնվում Թուրքիայի ամենախոշոր Ամբարլի Լիմանի նավահանգիստը, որի միջոցով է իրականացնում արտահանման և ներկրման մոտ 38%-ը։

## Արտաքին հղում
* Թաղապետարանի պաշտոնական կայք էջ
* Մունիցիպալիտետի պաշտոնական կայք էջ

Կատեգորիա:Ստամբուլի մարզի բնակավայրեր
Կատեգորիա:Թուրքիայի քաղաքներ
Զիրո

**Զիրո**, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Կարաքիլիսա-Դիադին ճանապարհի ձախ կողմում, Նպատ լեռան մոտակայքում։

## Պատմություն
Բնակչության մի մասը կոտորվել, իսկ մյուս մասը տեղահանվել է 1915-1916 թվականի Մեծ եղեռնի ժամանակ։

## Բնակչություն
XX դարի սկզբին ուներ 50 տուն հայ բնակիչ։

## Պատմամշակութային կառույցներ
Զիրոյի մոտ կա **Մելի** անունով հին, ավերակ բերդ։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կորեայի ժողովրդագրության ազգային թանգարան

**Կորեայի ժողովրդագրության ազգային թանգարան** (հանգըլ՝ 국립민속박물관, հանջա՝ 國立民俗博物館), Հարավային Կորեայի ազգային թանգարանը, Սեուլի Ջոնգնոգու շրջանի Կյոնգբոկկունգ պալատում գտնվող երկու թանգարաններից մեկը։ Թանգարանի էքսպոզիցիան նվիրված է կորեական ժողովրդի կենցաղին՝ հնագույն ժամանակներից մինչև Չոսոնի ժամանակաշրջան։ Աշխարհի ամենաայցելվող գեղարվեստի թանգարանների քսանյակում է։

## Ստեղծման պատմություն
Ստեղծվել է 1945 թվականի սեպտեմբերի 8-ին՝ ԱՄՆ կառավարության մասնակցությամբ․ բացվել է 1946 թվականի ապրիլի 25-ին «Մարդաբանության ազգային թանգարան» անվամբ։ Մինչ 1975 թվականը միատեղված է եղել Կորեայի ազգային թանգարանի հետ։
 
1975 թվականի ապրիլի 11-ին բացվել է Կյոնգբոկկունգ պալատի տարածքում նախկինում գործող Ժամանակակից արվեստի թանգարանի վայրում՝ «Կորեայի ազգային ժողովրդագրության թանգարան» անվամբ։ 1993 թվականի փետրվարի 17-ին տեղափոխվել է Ազգային թանգարանի նախկին շենք։

## Էքսպոզիցիա և այցելություն
Թանգարանի էքսպոզիցիան ներկայացված է երեք հիմնական ուղղություններով՝ Կորեական ժողովրդի պատմություն, Կորեական կենցաղ և Չոսոնի ժամանակաշրջանի կորեացիների կյանքի ցիկլ։ Բացի այդ, էքսպոզիցիայի մեծ մասը ցուցադրված է բաց երկնքի տակ, պալատի տարածքում։

Թանգարանը տեղակայված է Սեուլի հյուսիսային Ջոնգնոգու շրջանում։ Թանգարանի մուտքն անվճար է։

## Պատկերասրահ

Պատկեր:Interior of a traditional Korean house.JPG|Ավանդական տան ներքին կահավորանք
Պատկեր:Korean clothing-Hanbok-Three Kingdoms period-02.jpg|Հանբոկ
Պատկեր:Minhwa-Munjado-06.jpg|Չոսոն ժամանակաշրջան նկար
Պատկեր:Korean headgear-Jeongjagwan-01.jpg|Ազգային հագուստով ծերունի


## Ծանոթագրություններ

## Արտաքին հղումներ
*        

Կատեգորիա:1945 հիմնադրված թանգարաններ
Կատեգորիա:Սեուլի թանգարաններ
Ստելլա Ջոնս

**Ստելլա Ջոնս** (, ծննդյան ազգանուն՝ Կլարիջ, ), նորզելանդացի դրամատուրգ, գրող։

## Կենսագրություն
Ջոնսը ծնվել է Նոր Զելանդիայի Կիլմբոլտոն քաղաքում՝ Լուիս Մարի Կլարիջի (ծննդյան ազգանունը՝ Թեյլոր) և Ջեյմս Հենրի Կլարիջի ընտանիքում։ Ունեցել է վեց քույր և երկու եղբայր։ Հայրը եղել է թերթի խմբագիր և աշխատել է տարբեր քաղաքներում, ուստի Ստելլայի մանկությունն անցել է տարբեր մեծ ու փոքր քաղաքներում։ 1931 թվականին ամուսնացել է Արթուր Թոմաս Ջոնսի հետ։

Ջոնսը իր գրական գործունեությունն սկսել է կարճ պատմվածքներ ու հոդվածներ գրելով, որոնք տպագրվել են «Landfall» գրական ամսագրում։ Հայտնի է դարձել «Ծառը» (1957) պիեսով՝ պատմություն ծերացող ծնողների և նրանց երեք դուստրերի մասին, որոնցից մեկը տուն է վերադառնում 15-ամյա բացակայությունից հետո։ 1956 թվականին Ջոնսը պիեսը ներկայացրել է «Southland Provincial Centennial» մրցույթին և արժանացել 2-րդ մրցանակի, սակայն պիեսը մերժվել է նորզելանդական մի շարք թատրոնների կողմից։ Պիեսը գնել է լոնդոնաբնակ մի գործակալ և պրոֆեսիոնալ բեմում այն ներկայացվել է Բրիստոլում։ Անգլիայում հաջողության հասնելուց հետո նորզելանդացի բեմադրիչները, ովքեր նախկինում մերժել էին բեմադրել պիեսը, այն ներկայացրեցին ամբողջ երկրով։ Պիեսը Նոր Զելանդիայում առաջիններից էր, որ համընդհանուր ճանաչողության և քննադատների գովասանքին արժանացավ։ Նորզելանդական Հերալդ թերթն այն բնորոշել է որպես «ազդեցիկ և առաջին կարգի ստեղծագործություն»։

Հետագայում Ջոնսը գրել է նաև ռադիոպիեսներ, այդ թվում մեծ պահանջարկ վայելող «Եղանակների միջև» (1965) և «Ջուլիայի օրը» (1972) ստեղծագործությունները։ «Auckland-Waikato» պատմական ամսագրում 1979 և 1980 թվականներին Ջոնսը տպագրել է երկու հոդվածներ՝ վերլուծելով նորզելանդական թերթերում հոր ներդրումները։

## Ծանոթագրություններ

Կատեգորիա:Նորզելանդացի գրողներ
Կատեգորիա:Նորզելանդացի կին դրամատուրգներ
Պուդինգ

աջից|մինի|Սուրբծննդյան պուդինգ
աջից|մինի|Աղանդերային պուդինգ
մինի|Սուրբծննդյան պուդինգի պատրաստումը
**Պուդինգ** (), ձվով, շաքարավազով, կաթով և ալյուրով պատրաստված անգլիական աղանդեր, որը պատրաստված է գոլորշու վրա։ Պուդինգի վրա ավելացնում են մրգեր կամ քաղցրավենիք։ Պուդինգի սառեցումն իրականանում է հատուկ տարաների մեջ, չնայած դա պարտադիր չէ։ Սովորաբար մատուցվում է սառեցված վիճակում։

Անգլիայում պուդինգը համարվում է սուրբծննդյան սեղանի ուտեստ։ Մի քանի հարյուրամյակների ընթացքում բրիտանական կղզիների բնակիչներն Սուրբ ծննդի սեղանին դնում էին հատուկ շիլա՝ «պլամ պորիջ» (plum - սալոր + porridge - շիլա), եփած մսային արգանակի վրա։ Նրա վրա ավելացնում էին հացի նշխարներ, չամիչ, նուշ, սև սալորաչիր, մեղր և մատուցում շատ տաք վիճակում։ 13-րդ դարի սկզբին այդ անվանումը փոխակերպվեց պլամ պուդինգի՝ սուրբծննդյան սեղանի գլխավոր ուտեստներից մեկը։ Նրան նաև անվանում են «պուդինգ կրակի մեջ»- մինչ մատուցումը, վրան կոնյակ են լցնում և այրում։

Պուդինգը համարվում է ինքնուրույն աղանդերային ուտեստ, բայց և այնպես կարող է օգտագործվել ուրիշ աղանդերների պատրաստման համար, օրինակ՝ «Այերշեքե» կամ «Դանուբի ալիքներ»։

## Պուդինգը մշակույթում
Որպես անգլիական խոհանոցի ավանդական ուտեստ՝ պուդինգը միշտ հայտնվեւմ է անգլերեն դասական գրականությունում։

* Լուիս Քերոլի «Ալիսը հայելու աշխարհում»-ի 9-րդ գլխում Ալիսին ծանոթացնում են պուդինգին։
* Ագաթա Քրիսթիի պատմվածքների շարքը կրում է «Սուրբծննդյան պուդինգի արկածները» վերնագիրը։
* Դիքենսի «Մեծ հույսեր» վեպի 2-րդ գլխում հերոսին ստիպում են պուդինգի խմորը 1 ժամ հունցել։
* Շարլոթ Բրոնտեի «Ջեյն Էյր» վեպի 16-րդ գլխում գլխավոր հերոսուհին դիտում է Գրեյս Փուլին, երբ վերջինս ասում է, որ պինտայով և մի կտոր պուդինգեվ ճաշ կունենա։
* Ջեյմս Գրինվուդի «Փոքրիկ շրջմոլիկը» պատմվածքում գողերը՝ գայթակղելով գլխավոր հերոսին մի կտոր պուդինգով, ստիպում են նրան գողություն անել։
* Ջոան Ռոուլինգի «Հարի Փոթեր» վիպաշարում շատ հաճախ է նշվում տարբեր տեսակի պուդինգի անուններ (օրինակ՝ սուրբծննդյան պուդինգ  այլն)։
* «Նանանայի գանձը» անիմե-ադապտացիայում գլխավոր հերոսուհին սիրում է տարբեր տեսակի պուդինգներ։
* «Մերլին» անգլիական սերիալի 5-րդ եթերաշրջանի 2-րդ սերիայում բժիշկ Գայուսն իր սիրած պուդինգն առաջարկում է երիտասարդ կախարդ Մերլինին։
* Հարլի Քուինը Ջոկերին անվանում է «Պուդինգ»։
* Ավստրալիական մանկական գրականության առավել հայտնի ստեղծագործություններից մեկի՝ Նորման Լինդսիի (1918) «Կախարդական պուդինգ»-ի գլխավոր հերոսներից մեկը պուդինգ Ալբերտն է, որը չի վերջանում, ինչքան էլ որ նրան ուտեն։

## Աղբյուրներ
* 
* 1911 wikisource Encyclopedia Britannica // Pudding

Կատեգորիա:Աղանդեր
Կատեգորիա:Եվրոպական խոհանոց
Կատեգորիա:Անգլիական խոհանոց
Կատեգորիա:Ուտեստներ հավի ձվից
Շվեդիայի արեգակնային համակարգ

250px|մինի|Շվեդիայի արևային համակարգի քարտեզը
**Շվեդիայի արեգակնային համակարգ** (), Արևային համակարգի` աշխարհում ամենամեծ մոդելը։ Գտնվում է Շվեդիայում, տեղաբաշխված է ամբողջ երկրով։ «Արևը» համարվում է Էրիքսոն Գլոբը` գնդի տեսք ունեցող ամենամեծ շինությունն աշխարհում, որը գտնվում է մայրաքաղաք Ստոկհոլմում։

## Նկարագրություն
«Արևը» Ստոկհոլմի Էրիքսոն Գլոբ շինությունն է։ Երկրային խմբի մոլորակները նույնպես գտնվում են Ստոկհոլմում։ Հսկա չորս մոլորակները` Յուպիտերը, Սատուրնը, Ուրանն ու Նեպտունը, տեղակայված են մայրաքաղաքից հյուսիս` Բալթիկ ծովի շրջակայքում։ Բացի Արևից և մոլորակներից` կան նաև մոլորակների արբանյակներ, գաճաճ մոլորակներ, գիսաստղեր, աստերոիդներ, տրանսնեպտունային մարմիններ և հելիոսֆերայի սահմանը։ Նախագծի հեղինականերն են ֆիզիկոս Նիլս Բրենինգը և աստղագետ Յոստ Համը։ Համակարգի մասշտաբը 1:20 000 000 է։ Ծրագիրը գործուն է, այսինքն` ցանկացած պահի համակարգի մեջ կարող են ներառվել երկրային այլ մարմիններ։ Օրինակ` Մերկուրին, Մարսը, Երկիրը և արեգակնային համակարգի գլխավոր այլ մարմիններ հաստատվել են դեռևս 1998 թվականին, իսկ Սալտիս աստերոիդը համակարգի մեջ է ընդգրկվել 2010 թվականին։

## Աղյուսակ
:*Դասակարգումը` ըստ Արևից ունեցած հեռավորության»


== Ծանոթագրություններ ==


== Գրականություն ==
* *Նիլս Բրենինգ, Յոստա Համ'' Solsystemet i tid och rum och en resa genom Sweden Solar System (1999) ISBN 91-971722-5-1

## Արտաքին հղումներ
* Պաշտոնական կայք

Կատեգորիա:Շվեդիայի տեսարժան վայրեր
Կատեգորիա:Մոդելավորում
Տիմուր Սաֆին

**Տիմուր Մարսելևիչ Սաֆին** (, օգոստոսի 4, 1992, Տաշկենտ), ռուս սուսերամարտիկ։

Տիմուր Սաֆինը դարձել է Եվրոպայի կրկնակի և աշխարհի չեմպիոն։

2016 թվականին մասնակցել է Օլիմպիական խաղերին և դարձել բրոնզե մեդալակիր։

## Կենսագրություն
Տիմուր Սաֆինը ծնվել է 1992 թվականի օգոստոսի 4-ին՝ Տաշկենտում։ Տեղափոխվել է Ռուսաստան 2001 թվականին։

Սկսել է զբաղվել սուսերամարտով 9 տարեկան հասակում։ 2012 թվականին թվականին դարձել է Ռուսասատնի ազգային հավաքականի անդամ։

2012 թվականին ստացել է Ռուսաստանի Սպորտի վարպետի կոչում։ 2010 թվականից սովորում է Ֆիզիկական կուլտուրայի համալսարանում։

## Ծանոթագրություններ

## Արտաքին հղումներ
* Тимур САФИН;
* Сафин Тимур Марселевич;
* Timur SAFIN;

Կատեգորիա:1992 ծնունդներ
Կատեգորիա:Օգոստոսի 4 ծնունդներ
Կատեգորիա:Ռուս օլիմպիական չեմպիոններ‎
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:Ռուս սուսերամարտիկներ
Բիմետալիզմ

[մինի|աջից|Ոսկե մետաղադրամ 20 [Ֆրանսիական ֆրանկ|ֆրանկ և արծաթ 5 ֆրանկ, Ֆրանսիական Երկրորդ Հանրապետության ժամանակաշրջան. Քաշը 6,41 և 24,94 գ.]]
**Բիմետալիզմ**, () դրամական համակարգ, երբ երկրում ոսկուն և արծաթին օրենսդրությամբ տրվում է համընդհանուր համարժեքի դեր և այդ մետաղներից կտրած ստակները շրջանառվում են հավասար սկզբունքներով։ Բիմետալիզմ գոյություն է ունեցել միջնադարում, բայց Եվրոպայում լայն տարածում է գտել կապիտալի նախասկզբնական կուտակման դարաշրջանում
։ Հայտնի է բիմետալիզմի երկու տարատեսակ՝ զուգահեռ արժույթի համակարգ, երբ ոսկե և արծաթե ստակների միջև արժեքային հարաբերակցությունը կազմավորվում է տարերայնորեն՝ ոսկու և արծաթի շուկայական արժեքին համապատասխան, և երկակի արժույթի համակարգ, երբ երկու մետաղների միջե որոշակի արժեքային հարաբերակցությունը (հավասարանքը, պարիտետը) սահմանվում է պետության կողմից, իսկ ոսկե և արծաթե ստակների կտրումն ու նրանց ընդունումն առուծախի են գործարքների ժամանակ տեղի են ունենում ըստ սահմանված հարաբերակցության։ Բիմետալիզմը չի համապատասխանում զարգացած ապրանքային արտադրության պահանջներին և հակասում է փողի, որպես համընդհանուր համարժեքի էությանը։ Բիմետալիզմի ժամանակ, չնայած երկուսի ձևական հավասարության, փաստորեն մի մետաղ է հանդես գալիս որպես համընդհանուր համարժեք։ 19-րդ դար արծաթի արտադրության էժանացումը զգալիորեն արժեզրկեց արծաթը, և մի շարք երկրներ (ԱՄՆ, Գերմանիա) դադարեցրին արծաթե ստակների թողարկումը։ Բիմետալիզմի որպես դրամական համակարգի հակասությունը և անկայունությունը կանխորոշեցին անցումը ոսկե մոնոմետալիզմի, որը 19-րդ դարի վերջին լայն տարածում գտավ աշխարհում։

## Ծանոթագրություններ

Կատեգորիա:Տնտեսագիտական տերմիններ
Պաուլինա Վեգա

**Պաուլինա Վեգա** (, ), կոլումբիացի մոդել, «Միսս Տիեզերք 2014» միջազգային գեղեցկության մրցույթի հաղթող։ Վեգան դարձել է «Միսս Տիեզերք» մրցույթի պատմության մեջ 2-րդ կոլումբիացի հաղթողը, առաջինը եղել է Լուս Մարինա Լուլուագան, որը հաղթել է 1958 թվականին։

## Անձնական կյանք
Պաուլինա Վեգան ծնվել է կոլումբիական Բարանկիլիա քաղաքում։ Նրա հայրը՝ Ռոդոլֆո Վեգա Լիամասն է, սրտաբան, մայրը՝ Լուարա Դիեպպան։ Պաուլինան հանդիսանում է կոլումբիացի առասպելական տենոր Գաստոն Վեգայի թոռնուհին, իսկ նրա տատիկը 1953 թվականին դարձել է «Միսս Ատլանտիկո»։ Վեգան սովորում է Կոլումբիայի ամենահին և հայտնի բարձրագույն հաստատություններից մեկում, ինչպես նաև նա խոսում է անգլերեն և մի քիչ ֆրանսերեն։

## Գեղեցկության մրցույթների մասնակցություն
«Միսս Կոլումբիա 2013» մրցույթում, որը տեղի է ունեցել 2013 թվականի նոյեմբերի 11-ին Կարտահենա-դե-Ինդիաս քաղաքում, Պաուլինա Վեգան ներկայացրել է Ատլանտիկոյի դեպարտամենտը։ Նա հաղթեց և իրավունք ստացավ ներկայացնելու իր երկիրը «Միսս Տիեզերք 2014»-ում։

2015 թվականի հունվարի 25-ին Ֆլորիդայի Դորալ քաղաքում տեղի ունեցավ «Միսս Տիեզերք 2014» մրցույթը։ Պաուլինա Վեգան հաղթանակ տարավ՝ դառնալով Կոլումբիայի 2-րդ ներկայացուցիչը, ով հաղթել է այդ մրցույթում։

## Հետաքրքիր փաստեր
* Հաղթանակից հետո նա խոստովանել է. «Այս երազանքը՝ ներկայացնել արդի կնոջը։ Կնոջը, որը հոգ է տանում ոչ միայն դրա մասին, թե ինչպես լինել գեղեցիկ և դյութիչ, այլև դրա մասին, թե ինչպես լինել պրոֆեսիոնալ, խելոք և աշխատասեր»։
* «Միսս Տիեզերք» մրցույթի մասնակցի հարցաթերթում՝ Պաուլինա Վեգան խոստովանել է, որ աչքերը բաց է քնում։

## Ծանոթագրություններ

## Արտաքին հղումներ
* Միսս Կոլումբիա, պաշտոնական կայք 
* Ֆոտոշարք angelopedia.com 
* Նորություններ Megapolis info 773

Կատեգորիա:1993 ծնունդներ
Կատեգորիա:Նոյեմբերի 11 ծնունդներ
Կատեգորիա:Կոլումբիացի մոդելներ
Հայաստանում Հունաստանի դեսպանություն

**Հայաստանում Հունաստանի դեսպանություն** (), Հունաստանի Հանրապետության դիվանագիտական ներկայացուցչությունը Հայաստանում։

Հայաստանում Հունաստանի դեսպանությունը գտնվում է մայրաքաղաք Երևանի Կենտրոն վարչական շրջանում՝ Դ. Դեմիրճյան փողոցում։ Ներկայումս Հայաստանում Հունաստանի արտակարգ և լիազոր դեսպանի պաշտոնը զբաղեցնում է Իոաննիս Տայիսը։

Դիվանագիտական հարաբերություններ Հայաստանի և Հունաստանի Հանրապետության միջև հաստատվել են 1992 թվականին և մինչև այժմ եղբայրական հարաբերություններ ունեն։

Դեսպանատանը գործում է նաև Հայաստանում Հունաստանի պատվո հյուպատոսություն։

## Հունաստանի մուտքի արտոնագիր
Հայաստանի քաղաքացիները կարող են դիմել Հունաստանի կարճաժամկետ շենգենյան վիզայի համար (առավելագույնը 90 օր կես տարվա ընթացքում) Հունաստանի դեսպանատուն Հայաստանում։

## Ծանոթագրություններ

Կատեգորիա:Դիվանագիտական առաքելություններ Հայաստանի Հանրապետությունում
Կատեգորիա:Հայ-հունական հարաբերություններ
Ալմազ Այանա

**Ալմազ Այանա** (, ), եթովպիացի թեթև ատլետ, ով մասնագիտացած է երկար տարածություններ վազելու մեջ։

## Սպորտային կարիերա
Իր կարիերայի սկզբում մասնագիտացած է եղել խոչընդոտներով 3000 մետր վազքի մեջ, պատանիների շրջանում սահմանել է համաշխարհային ռեկորդ՝ 9:22.51:

2013 թվականի աշխարհի առաջնության 5000 մետր վազքի բրոնզե մեդալակիր 14:51.33 արդյունքով։ 2013 թվականին Ֆաննի Բլանկերս-Կունի հիշատակին անցկացվող մրցաշարի 5000 մետր վազքի հաղթող 14:52.42 արդյունքով։ 2013 թվականի Meeting Areva մրցաշարի 5000 մետր վազքի փոխչեմպիոն 14:25.84 արդյունքով։

2015 թվականի աշխարհի առաջնության 5000 մետր վազքի ոսկե մեդալակիր 14:26.83 արդյունքով։ 2015 թվականի IAAF Diamond League Shanghai մրցաշարի 5000 մետր վազքի հաղթող 14:14.32: 2015 թվականի Meeting Areva մրցաշարի 5000 մետր վազքի փոխչեմպիոն 14:21.97 արդյունքով։

2016 թվականի IAAF Diamond League Rome մրցաշարի 5000 մետր վազքի հաղթող 14:12.59 արդյունքով։ 2016 թվականի Ամառային օլիմպիական խաղերի 10000 մետր վազքի հաղթող 29.17,45 արդյունքով, որը համարվում է համաշխարհային ռեկորդ (նախկինը պատկանել է չինացի Վան Ցզյունսյային)։

## Միջազգային մեդալներ

## Ծանոթագրություններ

## Արտաքին հղումներ
* Ալմազ Այանա - պրոֆիլը IAAF կայքում 
* Diamond league կայքում պրոֆիլը

Կատեգորիա:Եթովպացի թեթև ատլետներ
Կատեգորիա:Օլիմպիական չեմպիոններ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ